A NETFLIX SOROZATA
Üdv Ben Grossnak, Sherman Oaks kedvenc buzgómócsingjának az agyában.
Andy Samberg vagyok, és megint én kommentálom a kölyök bonyolult életét.
Ehhez a részhez nem kell kicsípnetek magatokat, mert a srác nem menő.
Gyerünk!
Igen, Ben, menjünk!
COLUMBIA JELENTKEZÉS - 300 NAP MÚLVA
Ideje belehúzni. Menni fog!
Ben egészen kiskora óta a Columbiára akart járni, mint az apja.
De tudta, hogy csak akkor veszik fel, ha tanulógéppé változik.
Itt a reggelid, kis hercegem.
Nem érek rá, Patty, vár a suli.
Étel nélkül nem tudsz gondolkodni.
Kell az üzemanyag a szép nagy agyadnak.
Majd eszem egy kolbászkát.
Amíg a szüleid Arizonában vannak, én felelek érted.
Túl sokat tanulsz.
Lassítanod kell!
Nem lehet. Túl nagy a tét.
A gazdag gyerekeket már nem kedvelik.
Ez már a felvételi botrányok utáni társadalom.
Apám nem fizethet le valakit, hogy felvegyenek, mint régen.
Biztos nem úgy értette.
Tudja, hogy senkit se szabad lefizetni.
…OMLOTTAM ÖSSZE
AZ ÍR BURGONYAVÉSZ
Vigyázz, baromarc!
Mit mondtál?
Semmit. Csak magamban beszéltem.
Menj órára, baromarc!
Rendben.
- Mizu? - Éhesnek tűnsz.
- Igen? - Igen, gyerünk!
Gyerünk!
Nem is szórakoztató.
Kinek kellenek a férfi barátságok,
amikor csillagos ötös maketted van az ír burgonyavészről?
Ez a mondat most lehangol.
Túl könnyű.
EMELT SZINTŰ EURÓPAI TÖRTÉNELEM
EMELT SZINTŰ LATIN
Segítettem volna, de nagyobb élvezet volt ezt végignézni.
Ben Gross! Hát itt vagy!
Beszélnünk kell.
Most tudtam meg, hogy tíz órát vettél fel.
Ez őrület.
Azonnal le kell adnod kettőt!
Mi? Nem.
Ez a harmadik második féléve.
Nem lassíthatok, mindjárt itt a nagy nap, szivi.
Ne hívj így!
Elnézést, kicsúszott.
Embertelen a beosztásod. Már ebédszüneted sincs.
Nincs rá szükségem, van rá megoldásom.
Igen, láttam a kis kolbászkáidat.
Holnapig adj le két órát, vagy én adom le őket!
Ezt nem teheti.
Már megtettem, szivi.
Mr. Hall-Yoshida!
Várom az egyetemi felvételi esszédet.
Dolgozom rajta. Majdnem kész.
Akkor ma este átküldöd?
Persze.
Tegnap is ezt mondtad.
A spamet is megnézte?
Ne hazudj nekem, kisfiú!
Kérem az esszét!
Meglesz.
Mit állsz itt? Nincs órád?
Ezen a héten is kaptok egy remek csoportos feladatot.
Az elkövetkezendő fejezetek alapján írjatok kiselőadásokat,
majd tanítsátok meg a többieknek!
Várjunk! Írjunk óratervet, és tanítsuk meg a többieknek?
- Ez nem az ön dolga? - Ne kekeckedj, Devi!
Ki vagy te, a feleségem? Akarom mondani a volt feleségem.
Ha nem lenne egyértelmű, Mr. Brighton épp vált,
amit nem viselt túl jól.
Alkossatok háromfős csoportokat!
Könnyű lesz választani.
A két fiam is az anyját választotta.
Legyünk együtt?
Rajtam kívül csak te utálod a csapatmunkát.
Az előző csapattársam leadta az órát,
mert szerinte a mailjeim „erőszakosan undokok” voltak.
Nicsak, ki van itt!
A két legközelebbi barátom. Zakkant Devi és ez a srác.
A jó jegyért akarsz csatlakozni?
Hogy mondhatsz ilyet?
Csak érdeklődni akartam a hogylétetek felől.
Csatlakozhatsz, ha a kamu személyiddel veszel nekünk sört.
Oké.
Rendben.
Ma hajnali 1:15 és 2:00 között érek rá ezzel foglalkozni.
Az jó nektek?
Megőrültél? Nem követjük az eszement beosztásodat.
Gyertek át hozzám suli után!
Nem lehet, mandarinórám lesz Zoomon.
Akkor Trent megírja a részedet, majd odaírom a neved.
Ne!
Ott leszek.
Majdnem tanulnom kellett!
Ben túlzsúfolt délutánja csak még túlzsúfoltabb lett.
De ha valaki meg tudja ezt oldani, az Ben.
Jól vagy, haver?
A hatodik fejezetet kaptuk, a körkörös mozgást és a gravitációt.
Bocs, de vallási okok miatt nem vehetek ebben részt.
Nem hiszek egy „kerek” Földben.
Mi a fenét keresel az emelt fizikaórán?
Feliratkoztam.
Ha úgyis kettest kapok, inkább egy emelt órán legyen,
mert az szinte hármas.
Ez nem is rossz terv.
A te tervednél biztosan jobb.
Az a baj, hogy megbuktam.
Mi a baj a tervemmel?
- Hogy őrület. - Mert tíz órám van?
Nem, nekem tizenegy, de ebből három full kamu.
Két rajzóra és egy, ami alatt sétálunk.
- Találni kellett egy tobozt. - Így mész a Princetonra?
El is szívtad azt a tobozt?
A CV-men lesz pár könnyű ötös,
de jobb, mint a tiéd, ami tele lesz négyesekkel.
Hogy merészeled! Nem kapok négyest.
De igen, ha kikészülsz az őrült tempótól.
Alig várom, hogy osztályelső lehessek,
és lenézzek rád, ahogy névsor szerint ülsz a többi lúzerrel.
Majd ha piros hó…
Piros ló?
Ez zseni! Terjeszteni fogom.
Devi, mit…
Mit mondtam az ajtóról és a fiúvendégekről?
Miattuk nem kell aggódnod! Alig veszem őket fiúszámba.
Jól van. Rhyah átjön vacsorázni, velünk tartasz?
Majd eszem valami fagyasztott vackot.
Összerakom a különböző részeket és átküldöm Bennek,
mert neked jobba a nyomtatód.
Akkor veszek fekete patront, ha kifogyott a kék.
Trent és Ben, titeket is szívesen látunk.
Bárcsak maradhatnék, de még hat óra házim van.
Basszus, hat óra házi?
Orvosira jársz?
- Te vagy az. - Szia, Devi!
Ez meg ki a tököm?
És miért néz rá így Devi?
Szia, Andy, John McEnroe vagyok.
Elmagyarázom.
Ő Des, és Ben azért nem emlékszik rá,
mert míg Devi és Des ezt csinálták Trent bulijában,
Bennek erre futotta.
Ja! A kamu unokatesó.
Azon az estén kicsit szétcsaptuk magunkat.
Anya, beszélhetnénk egy percre?
- Miért nem szóltál, hogy vendég jön? - Fél órája szóltam.
De nem említetted, hogy a fia is jön. Istenem!
Ben hirtelen megfeledkezett a rengeteg házijáról.
Csak az érdekelte, hogy lássa, milyen a kémia Des és Devi között.
Tudja, mit? Örömmel vacsorázom itt. Csodás illatok terjengenek.
Hát persze! A kardamom rohadt illatos.
Micsoda meglepetés itt látni téged, Des! Mi jót csináltál?
Sátraztál és nem volt térerő? Vagy digitális detoxon voltál?
Bárcsak digitális detoxot tartana!
Folyamatosan a telefonján lóg.
Komolyan? Folyamatosan?
- Lenyűgöző. - Tényleg?
De nem mindig jó a térerő, ezért nem kapják meg az üzeneteimet.
Te jó ég!
Ben értette már a helyzetet, és a féltékenysége szánalommá alakult,
amikor rájött, hogy Devit újra ejtette egy szexi buta fiú.
Nagy hírünk van.
- Desi, mondd el! - Ne…
Akkor majd én dicsekszem helyetted.
Dest felvették a Stanfordra.
Helló újra féltékenység!
Jól vagy, Ben? A tiédbe direkt raktam tejet, hogy ne csípjen.
Jól vagyok.
Mi volt ez a tegnapi vacsin? Elég kiéhezettnek tűntél.
Te is.
Amint kiderült, hogy Des a Stanfordra megy, rálicitáltál.
Nem is.
De igen, hirtelen mandarinul beszéltél hozzá.
Nem rémlik.
Felvettem, hogy kiröhöghesselek.
Nem tudsz mandarinul? Ez meglepő.
Manapság mindenkinek tudnia kéne.
Hagyjuk.
És mi van köztetek? Bejön?
Nem tudom, mióta beszélünk meg ilyeneket?
Miért is ne?
Láttad, hogy a fél gimin átmentem.
Oké. Nem értem a dolgot.
Elkérte a számomat, aztán többé nem jelentkezett.
De tegnap este flörtölt, nem?
- Az anyjával? Igen. - Ben!
Igen, talán volt valami. De olyan béna voltál, nem jött le.
„Nem tudom, nekem való-e a Stanford.”
Bárkinek kézimunkáznál, hogy bejuss oda.
Kitépjem azt a kolbászkát a kezedből és elverjelek vele?
Jól van. Adhatok egy tanácsot? Ne görcsölj rá!
- Légy önmagad, és hívd el randizni! - Igen?
Mi veszíteni valód van? A méltóságodnak annyi.
Jól van, eljött a pillanat.
Kérem a fogalmazásokat arról, hogy mire jó a matek.
Micsoda?
Fogalmazást írunk matekból? Ennek semmi értelme.
De igen, ha az állami oktatásban dolgozol, és harminc éve semmibe vesznek.
Ben lemaradt a feladatról,
mert az előző óra felénél elkezdte hallgatni a Lear királyt.
Semmire se jó?
Írjatok egy fogalmazást arról, hogy mi hasznát veszitek a mateknak.
Nincs kész. Leadhatom holnap?
Nem fontos neked a matek, Ben?
Jobban izgatnak az olyan praktikus tantárgyak,
mint a háztartási ismeretek?
Nem, csak…
Képzeld, Ben, erre most egyest kapsz.
Egyest? De ha egyest kapok,
- akkor az átlagom… - Négyes lesz.
Szóval Savannah, te mondtad, hogy idézem,
„Tök felesleges megtanulni ezt a full szarság matekot.”
Kezdjük a te fogalmazásoddal!
Bekövetkezett a legrosszabb. Ben kapott egy négyest.
Az átlaga így már nem lehet tökéletes.
De nem bírt erre gondolni,
mert valami szörnyen fájdalmas történt a testében.
Jól vagy?
Szerintem perforált a vakbelem. Kórházba kell mennem.
Basszus!
Tudnál kicsit kevésbé kiherélően cipelni?
Mr. Gross, ez nem vakbélgyulladás.
Nem? Biztos?
Hol volt rezidens? Még mindig az?
Erre inkább nem is válaszolok, és rátérek a tárgyra.
Úgy tűnik, a fájdalmat a vastagbelében felgyülemlett széklet okozza.
Valószínűleg a stressz és a rossz étkezés okozta.
Tessék?
Vagyis szó szerint nyakig ül a szarban?
Igen, így is mondhatjuk.
A suli legnépszerűbb sráca előtt az ember nem akar ilyen diagnózist kapni.
Mikor volt utoljára bélmozgása?
Nem olyan rég. Ha ma csütörtök van, akkor…
Tizenhat napja?
- Úristen! - Úristen!
Mivel hihetetlen mennyiségű fekáliáról van szó,
műtéti úton leszünk kénytelenek eltávolítani.
De hogyan? A szüleim Phoenixben vannak.
Apám segít egy kosaras arckrémét népszerűsíteni.
Tudom, beszéltem velük, és a bébiszitterjéhez irányítottak,
Patty Shevchenkóhoz, de őt nem érem el.
Nincs más felnőtt, aki vigyázhat önre?
Én 18 vagyok.
Itt maradhatok, míg… kiürítik belőle a szart.
Ha létezik egy igazságos és irgalmas isten, ölje meg Bent!
Ölje meg most!
Mr. Gross!
A műtét sikeres volt.
Hogy érzi magát?
Jól. Azt hiszem.
Itt kell maradnia a felnőtt barátjával, míg nem szellent.
A megaláztatás folytatódik.
Így tudhatjuk, hogy rendesen működik az emésztőrendszere.
Mekkora fingra van szükség?
Ilyen gatyarepesztőre?
Imádok tinifiúkkal beszélni.
Ez megalázó.
Azt hittem, már nem lesz közünk egymáshoz, miután Devi megcsalt veled.
Igen, és mégis itt vagyunk.
Várjuk, hogy fingjál.
Hogy van Devi?
Azt hiszem, jól.
Van egy új pasija,
aki egy fura indiai keveréke a kettőnknek.
Mindig is érdekelt, hogy tetszhetünk neki mindketten.
Olyan mások vagyunk.
Te egy menő csődör vagy, én meg egy nyomi.
Nem úgy értettem.
Régen féltékeny voltam rád.
Miért?
Mert okos vagy, mint Devi.
Ilyen téren sose tudnék vele kapcsolódni.
Szerintem az okosságot túlértékelik.
Te gondolom nem kerülsz kórházba stressz okozta székrekedéssel.
Nem, nem szoktam.
Miért vagy olyan stresszes?
Talán mert az egész életutamat meghatározza az elkövetkezendő fél év.
Az egyetemre gondolsz? Nyugi, fel fognak venni.
De nekem nem akármelyik kell.
A Columbiára akarok járni, de nem tudom, felvesznek-e.
És ha nem vesznek fel? Kit érdekel?
Ilyen nincs!
- Fel kell, hogy vegyenek! - Miért?
Különben hiába dolgoztam. Lőttek a jövőmnek,
és csalódást okoztam magamnak, a családomnak és apámnak.
Az egészet apád miatt csinálod?
Küldd el a fenébe!
Annyit tanulsz, hogy két hete szarni se volt időd.
Az apád helyében büszke lennék rád.
Nem a nem szarás miatt,
hanem a szorgalomért.
Kösz.
Mindegy. Min dolgozol?
A hülye egyetemi esszén.
Szar a kérdés.
„Írj le egy számodra meghatározó eseményt.”
Mit írjak erre?
- Nem tudod, mi az az esemény? - Mi a fasz?
Persze, hogy tudom, hogy mi az.
Csak…
nem igazán tudom, ki vagyok.
Ne már! Mi az, hogy nem tudod, ki vagy?
A gimiben egyedül te vagy valaki.
Még egy sütit is elneveztek rólad.
Ezek felszínes cuccok. Ez nem én vagyok.
Oké, akkor ki vagy?
Nem tudom.
Azt hiszem, én…
Mindegy, túl ciki.
Nálam tuti nem lehetsz cikibb, szóval ki vele!
Mit tudsz magadról?
Hát… nagyon jó nagy testvér vagyok.
Leírhatnám a húgom örökbefogadását.
Van egy örökbefogadott húgod? Az aranyat ér.
Írd össze, hogy a húgod mi mindenben segített neked fejlődni.
Gyerünk! Szívesen segítek.
Így aztán egy megalázó délután után a dolgok kezdtek jóra fordulni.
Ben nem csak végre tudott egy fiúval barátkozni,
de a szellentése is csendben megérkezett,
és nem volt sem lepedőrepesztő, sem orrfacsaró.
Szia, bajnok!
Apa? Miért nem vagy Arizonában?
Mert a fiam kórházban volt. Jól vagy?
Igen, jól vagyok.
Az orvos azt mondta, a stressz okozta.
Te is munkamániás vagy, mint apád.
Igen.
De azt hiszem, hogy nem szeretnék az lenni.
Visszaveszek a tempóból,
de úgy kevesebb esélyem van bejutni a Columbiára.
Tudom, milyen fontos neked.
Tudod,
én többnyire azért dolgoztam olyan keményen egész életemben,
hogy apám büszke legyen rám.
Már 30 éve halott,
és még mindig azt a seggfejt próbálom lenyűgözni.
Ben, büszke vagyok rád.
Bármelyik egyetemre is jársz majd, bármit is kezdesz magaddal,
büszke vagyok rád.
Ne már, apa!
Komolyan mondom.
Fontos, hogy ezt halld.
Tudom, hogy nem voltam a legjobb apa,
de most végre jobb lehetek a saját apámnál.
Zseniális fiú vagy.
És nagyon szeretlek.
Én is szeretlek.
Végre elhangzottak a szavak, amikre Ben várt.
És óvodás kora óta először egyáltalán nem volt feszült.
Másnap Ben több szempontból is könnyebbnek érezte magát.
Jó reggelt, igazgató!
Az emelt számtant és a statisztikát adom le.
Helyes.
Örülök, hogy megjött az eszed.
Ben végre rájött, hogy nem a Columbia az élet értelme.
De felvehetnék egy faktot? Mondjuk a rajzot?
De azért jelentkezni fog.
Rendben.
Paxton!
Gratulálok az esszédhez! Nagyon megindító.
Nem tudtam, hogy ilyen mély érzéseid vannak. Még sírtam is.
Tényleg?
Szia!
Képzeld, randim lesz Desszel.
Megzsaroltad, vagy mi?
Annál is rosszabb: megfogadtam a tanácsod.
Írtam neki, hogy nem akar-e fagyasztott joghurtozni valamikor.
Nehezemre esik ezt mondani,
de köszi.
Normál esetben Ben most féltékeny lenne,
de az előző este megtanulta,
hogy el kell engednie a fájdalmas dolgokat.
Leülsz?
Nem, veszek egy üdítőt óra előtt.
Remélem, nem tolod el Desszel!
Talán ő eltart majd.
Ugyan már! Etikus milliárdos leszek, mint Rihanna.
Esélytelen.
Mit művelsz?
Tegnap segítettél a legjobb barátomnak.
A barátom barátja az én barátom.
Kösz, Trent.
Zsír! Lógsz velünk?
Veled és az alfa bandával?
- Az nem tudom, mi. - Az…
Mindegy. Persze, örömmel!
Akkor gyere!
Ben jövője még bizonytalan volt,
de végre élvezhette a fiatalkorát.
Jól van, újra te jössz, McEnroe!
Vége a nyaralásnak, te jóképű szemétláda!
A feliratot fordította: Miklósi Zsuzsa